Walldorf (Baden)

**Walldorf** (sidfränkisch *Walldoaf*) isch e Stadt im Rhy-Necker-Chrais z Bade-Wirttebärg. D Stadt het  Iiwohner (Stand: ). Mit dr Nochberstadt Wiesloch bildet si ne Mittelzäntrum in dr Metropolregion Rhyy-Necker. 

Iberregional chännt me Walldorf dur dr Hauptsitz vum Softwareunternäme SAP un s Autobahnchryz Walldorf. Iber dr Walldorfer Uuswanderer Johann Jakob Astor het d Stadt indiräkt dr Name fir d Waldorf-Astoria-Hotäll un dr Waldorfsalat gee un au fir d Waldorf-Astoria-Zigarettefabrik un d Waldorfschuele.

## Geografi
Walldorf lyt eschtli vum Schwetzinger Hardt un dr A5 un nerdlig vu dr A6. Dr Baan bstoht us 30 % Landwirtschaftsflechi, 39 % Wald, 30,4 % Sidligsflechi un 0,5 % sunschtiger Flechi.

Nochbergmaine vu Walldorf (Baden) sin Wiesloch, Sandhausen, Leimen, Nußloch, Wiesloch, St. Leon-Rot un Reilingen.

## Gmaigliderig
Zue Walldorf ghere di glychnamig Stadt, d Ortschaft „Impex, Süddeutsche Metallwerke G.m.b.H.“ un dr Wohnblatz Haltestelle Walldorf.

## Gschicht
Walldorf isch zum erschte Mol gnännt wore am 20. Oktober 770 in ere Schänkigsurkund vum Chloschter Lorsch im Lorscher Codex as *Waltdorf*. 

Anne 1230 hän d Bfalzgrofe Walldorf as Rychsläche iberchuu. 

Wu d Kurbfalz anne 1803 im Rame vum Rychsdeputationshauptschluss säkularisiert woren isch, isch Walldorf an s Kurfirschtedum Bade chuu, ab 1806 an s Großherzogtum Bade. 

In dr Kurbfalz het Walldorf zue dr Kirchheimer Zent ghert un isch im Badische derno zum Oberamt Haidelberch chuu, speter zum Bezirksamt Haidelberch ghert, wu 1939 dr Landchrais Haidelberch drus woren isch. Im Rame vu dr bade-wirttebärgische Chraisreform isch 1973 dr Landchrais Haidelberch ufglest wore un Walldorf isch zum neie Rhy-Necker-Chrais chuu.

## Verwaltig
Walldorf ghert zue kainere Verwaltigsgmainschaft.

; Burgermaischter vu Walldorf
* 1945–1946: Hans Gärtner (KPD)
* 1946–1954: Wilhelm Schmelcher (CDU)
* 1954–1974: Wilhelm Willinger (FDP)
* 1974–1998: Jürgen Criegee (FDP)
* 1998–2011: Heinz Merklinger (CDU)
* 2011–2021: Christiane Staab (CDU)
* syt 2021: Matthias Renschler (FDP)

; Partnerstedt
*  Astoria, USA, syt 1963
*  Kırklareli, Dirkei, syt 1970
*  Saint-Max, Frankrych, syt 1985
*  Waldorf, USA, syt 2001
*  Freeport, Nassau County, USA, syt 2003
*  Walldorf, Stadtdail vu Meiningen, Dytschland, syt 2007

## Kultur un Böuwärch
* Astorhuus (1854, friejer Arme- un Waisehuus, speter Grundschuel, hite Museum)
* Evangelischi Stadtchilche (1856 bis 1861, neigotisch)
* Kadolischi Chilche St. Peter (spotbarock, 1787, Freske im Gloggedurm us em 15. Jh.)
* Laurentiuskapäll (1783)
* Alti Synagog (1716 as Reformierti Chilche böue, 1861 bis 1938 Synagog, 1954 bis 2018 Neiaposchtolischi Chilche, hite im Bsitz vu dr Stadt)


Walldorf Rathaus 20100707.jpg|Rothuus
Astorhaus Walldorf.jpg|Astorhuus
Johann Jakob Astor II.JPG|Johann-Jakob-Astor-Statue
Walldorf Evangelische Kirche 20100707.jpg|Evangelischi Stadtchilche
Walldorf Katholische Kirche 20070516.jpg|Kadolischi Chilche St. Peter
Schlossplatz, Laurentiuskapelle Walldorf 20170316 001.jpg|Laurentiuskapäll
Alte Synagoge, Neuapostolische Kirche Walldorf 20170316 001.jpg|Alti Synagog
Walldorf Bahnhofstraße 5 Ehemalige Volksschule3.JPG|Alti Schuel (1891)
20161114Pfaelzer Hof Walldorf3.jpg|Gaschthuus Pfälzer Hof
SAP AG headquarter Walldorf building 1.jpg|Hauptsitz vu SAP

## Dialäkt
Dr Dialäkt vu Walldorf ghert zum Sidfränkisch.

## Literatur
* Andy Herrmann: Walldorf im Nationalsozialismus. Gleichschaltung, Verfolgung, Widerstand in einer nordbadischen Kleinstadt. Regionalkultur, Ubstadt-Weiher 2023, ISBN 978-3-95505-430-4.
* Ludwig H. Hildebrandt (Bearb.): *Mittelalterliche Urkunden über Wiesloch und Walldorf und die Ortsteile Alt-Wiesloch, Baiertal, Frauenweiler, Hohenhardt und Schatthausen sowie der Herren von Hohenhart, von Schadehusen, von Walldorf und von Wissenloch.* Regionalkultur, Ubstadt-Weiher 2001, ISBN 3-89735-164-1
* Klaus Ronellenfitsch: *Walldorfer Familienbuch 1650–1900* (= Badische Ortssippenbücher. Band 68). Vereinigung Walldorfer Heimatfreunde, Walldorf 1993.
* Stadt Walldorf (Hrsg.): *Walldorfer Geschichte(n) aus 12 Jahrhunderten. 1250 Jahre Walldorf.* Regionalkultur, Ubstadt-Weiher, 2019, ISBN 978-3-95505-164-8.
* Stadt Walldorf, Vereinigung Walldorfer Heimatfreunde e. V. 1965 (Hrsg.): *Walldorf 21 – 100 Jahre Stadtrechte. Von der Hopfenbörse zum virtuellen Marktplatz.* Regionalkultur, Ubstadt-Weiher 2003, ISBN 3-89735-179-X
* C. W. F. L. Stocker: *Chronik von Walldorf.* Selbstverlag Bruchsal. 1888.
* Albert Weisbrod: *Wege – Arbeiterleben in Walldorf.* Geiger-Verlag Horb am Neckar. 1989.
* Konrad Winkler: *Walldorf – Stadt zwischen den Wäldern.* Verlag der Stadt Walldorf. 1969.
* *Walldorfer Heimatbuch.* Verlag der Stadt Walldorf. 1970.

## Weblink

* Websyte vu Walldorf
* Walldorf uf LEO-BW

## Fueßnote